Samboerpar fant fremmed mann på sofaen
I 09-tiden tok paret kontakt med politiet for å melde om en utenlandsk mann de hadde funnet i stua. Vedkommende skal ikke ha fremstått som ruset, men oppga en noe spesiell grunn for hvorfor han hadde tatt seg inn i parets leilighet. – Han skal ikke ha vært truende. Han fortalte dem at han ikke hadde noe sted å bo og at han pleide å ta seg inn til folk for å sove der, sier operasjonsleder Tor Jøkling i Oslo politidistrikt, til VG. Mannen skal deretter ha forlatt stedet, men politiet har en formening om hvem vedkommende er. – Han skal ha legitimert seg med et kort, så vi har navnet hans. Ifølge Jøkling tok paret episoden bra, men legger til at opplevelsen naturlig nok kan være «skremmende for hvem som helst». Husker du? Full nordmann sovnet på bagasjebåndetPolitiet sier de etterforsker hendelsen som en ulovlig innstigning. En patrulje har lett etter mannen i nærområdet uten resultat. Selv om mannen hevdet han jevnlig tar seg inn i leiligheter for å sove, sier politiet de ikke har fått flere meldinger om noen «seriesover» som herjer i hovedstaden. Jøkling opplyser at de fra tid til annen får meldinger om lignende episoder, men at det som regel er rus eller alkohol inne i bildet.VG har tidligere omtalt flere slike hendelser. I 2014 måtte politiet i Haugesund rykke ut til en pensjonists leilighet for å hente en fremmed, full og snorkende sjømann i mannens bolig. Sjømannen hadde ifølge politiet «feilnavigert grovt» og var egentlig bosatt i en nabokommune. Året før våknet et kjærestepar i Halden til at det lå en kliss naken og ukjent mann på sengekanten. Da vedkommende ble vekket rømte han med en klesbylt under armene, men politiet sikret seg en DNA-prøve fra skoene han glemte igjen. Under en 1. maifeiring i Skien i 2010 fant politiet en beruset mann som hadde sovnet på en hest. Vedkommende ble vekket og fikk fortsette rideturen mot Porsgrunn. I 2007 ble en mann i 40-årene pågrepet etter at han brøt seg inn Mariakirken i Bergen for å sove på prekestolen. Mannen forklarte senere at han følte seg for full og trøtt til å komme seg hjem. Sliter du med å sovne? 10 gode råd for en god natts søvn
Et samboerpar våknet til at det lå en fremmed mann som sov i sofaen deres på Majorstua i Oslo lørdag morgen.